UKZN heropen eers laterDie Howard-kollege van die Universiteit van KwaZulu-Natal (UKZN). (Foto: UKZN) Die Universiteit van KwaZulu-Natal heropen nou eers op 18 Januarie, pleks van Maandag soos vroeër beoog. Normah Zondo, ŉ woordvoerder van die universiteit, sê UKZN se twee kampusse is albei geleë in gebiede wat tot Covid-19-brandpunte verklaar is. Zondo sê geen registrasiediens sal op die kampus verskaf word nie en die proses moet aanlyn en van ander registrasiepunte gedoen word. Sy sê die universiteit moes sedert 27 Maart, toe die afsonderingstydperk aanvanklik ingestel is, talle planne beraam om onderrig voort te sit en te verseker daar word veilig gewerk. Akademiese bedrywighede word aanlyn voortgesit en data sal nes voorheen verskaf word. Zondo sê die universiteit gaan teen 18 Januarie hopelik ŉ beter aanduiding hê van die pad vorentoe.